CELEX: C2005/281/16
Language: fi
Date: 2005-11-12 00:00:00
Title: Asia C-337/05: Euroopan yhteisöjen komission 15.9.2005 Italian tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/9
            
         Euroopan yhteisöjen komission 15.9.2005 Italian tasavaltaa vastaan nostama kanne
   (Asia C-337/05)
   (2005/C 281/16)
   Oikeudenkäyntikieli: italia
   Euroopan yhteisöjen komissio on nostanut 15.9.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat D. Recchia ja X. Lewis.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut direktiivien 93/36/ETY (1), 77/62/ETY (2), 80/767/ETY (3) ja 88/295/ETY (4) mukaisia velvoitteitaan, koska Italian hallitus ja erityisesti Ministero dell'Interno, Ministero della Difesa, Ministero dell'Economia e delle Finanze, Ministero delle Politiche Agricole e Forestari, Ministero delle Infrastrutture e dei Trasporti ja Dipartimento della Protezione civile della Presidenza del Consiglio dei Ministri ovat luoneet käytännön, joka on ollut olemassa jo pitkään ja jota noudatetaan edelleen ja jonka mukaan ”Agusta”- ja ”Agusta Bell”-helikopterien valmistamista koskevat sopimukset tehdään suoraan ”Agusta” -nimisen yhtiön kanssa Vigili del Fuocon, Carabinierin, Corpo forestale dello Staton, Guardia Costieran, Guardia di Finanzan ja Polizia di Staton sekä Dipartimento della Protezione civilen aseellisten joukkojen tarpeiden täyttämiseksi noudattamatta mitään kilpailuttamismenettelyjä ja erityisesti noudattamatta direktiivissä 93/36/ETY ja etenkin direktiiveissä 77/62/ETY, 80/767/ETY ja 8872957ETY säädettyjä menettelyjä.
            
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian tasavallan hallitus ja erityisesti Ministero dell'Interno, Ministero della Difesa, Ministero dell'Economia e delle Finanze, Ministero delle Politiche Agricole e Forestali, Ministero delle Infrastrutture e dei Trasporti ja Dipartimento della Protezione civile della Presidenza del Consiglio dei Ministri ovat luoneet käytännön, joka on ollut olemassa jo pitkään ja jota noudatetaan edelleen ja jonka mukaan ”Agusta”- ja ”Agusta Bell”-helikopterien valmistamista koskevat sopimukset tehdään suoraan ”Agusta”-yhtiön kanssa Vigili del Fuocon, Carabinierin, Corpo forestale dello Staton, Guardia Costieran, Guardia di Finanzan ja Polizia di Staton sekä Dipartimento della Protezione civile della Presidenza del Consiglio dei Ministrin joukkojen tarpeiden täyttämiseksi noudattamatta mitään kilpailuttamismenettelyjä ja erityisesti noudattamatta direktiivissä 93/36/ETY ja etenkin direktiiveissä 77/62/ETY, 80/767/ETY ja 8872957ETY säädettyjä menettelyjä.
   Komissiolle on tehty asiasta kantelu, ja se on tämän jälkeen hankkinut tietoja, joista seuraa, että Italian hallitus on omaksunut väitetyn käytännön jo kauan aikaa sitten.
   Komissio väittää, että tämä käytäntö on ristiriidassa edellä mainittuja julkisia tavaranhankintoja koskevien direktiivien kanssa siltä osin kuin yksikään niistä edellytyksistä, joiden perusteella on mahdollista käyttää neuvottelumenettelyä hankintailmoitusta julkaisematta, ei näytä täyttyneen.
   Komissio toteaa lisäksi, ettei Italia ole näyttänyt toteen, että kyseessä oleva käytäntö olisi perusteltu direktiivin 93/36/ETY 2 artiklan perusteella, jonka mukaan direktiiviä ei sovelleta silloin kun sopimukset on julistettu salaisiksi tai niiden toteuttaminen edellyttää kyseisessä jäsenvaltiossa voimassa olevien lakien, asetusten tai hallinnollisten määräysten mukaisia erityisiä turvatoimia taikka kun kyseisen jäsenvaltion keskeiset turvallisuusedut sitä vaativat.
   
      (1)  EYVL L 199, 9.8.1993, s. 1.
   
      (2)  EYVL L 13, 15.1.1977, s. 1.
   
      (3)  EYVL L 215, 18.8.1980, s. 1.
   
      (4)  EYVL L 127, 20.5.1988, s. 1.